CELEX: 62018CN0655
Language: et
Date: 2018-10-19 00:00:00
Title: Kohtuasi C-655/18: Eelotsusetaotlus, mille on esitanud Administrativen sad Varna (Bulgaaria) 19. oktoobril 2018 – Mitnitsa Varna versus„Schenker“ EOOD

7.1.2019   
            
            
               ET
            
            
               Euroopa Liidu Teataja
            
            
               C 4/17
            
         
      Eelotsusetaotlus, mille on esitanud Administrativen sad Varna (Bulgaaria) 19. oktoobril 2018 – Mitnitsa Varna versus„Schenker“ EOOD
      (Kohtuasi C-655/18)
      (2019/C 4/22)
      Kohtumenetluse keel: bulgaaria
      
         Eelotsusetaotluse esitanud kohus
      
      Administrativen sad Varna
      
         Põhikohtuasja pooled
      
      
         Kassatsioonkaebuse esitaja: Mitnitsa Varna
      
         Vastustaja kassatsioonimenetluses:„Schenker“ EOOD
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 9. oktoobri 2013. aasta määruse (EL) nr 952/2013, millega kehtestatakse liidu tolliseadustik (1), artikli 242 lõike 1 punkte a ja b tuleb tõlgendada nii, et tolliladustamisprotseduurile suunatud kauba vargus tähendab põhikohtuasja konkreetsetel asjaoludel kauba väljaviimist tollijärelevalve alt, mistõttu määratakse loa omanikule tolliõigust rikkuva teo eest rahaline karistus?
               
            
                  2.
               
               
                  Kas nõue tasuda tolliõigust rikkuva teo – käesolevas asjas tollijärelevalve alt väljaviimine – esemeks oleva kauba väärtusele vastav summa on oma olemuselt väärteokorras määratud karistus Euroopa Parlamendi ja nõukogu 9. oktoobri 2013. aasta määruse (EL) nr 952/2013, millega kehtestatakse liidu tolliseadustik, artikli 42 lõigete 1 ja 2 tähenduses ja kas liikmesriigi õigusnorm, mis kohustab lisaks rahatrahvile tasuma ka eespool nimetatud summa, on õiguspärane? Kas selline kord on kooskõlas liidu tolliõigusnormide rikkumise eest määratavatele karistustele esitatavate tõhususe, proportsionaalsuse ja hoiatavuse kriteeriumidega, mida on nimetatud määruse artikli 42 lõike 1 teises lauses?
               
            
         (1)  ELT 2013, L 269, lk 1.